Godkendelse af vinter- og renholdelsesregulativ for Kalundborg Kommune 
Sagsfremstilling 
7.      Godkendelse af vinter- og renholdelsesregulativ for Kalundborg Kommune  
                                                                                                                        Åbent 
Sagsnr.: 326-2015-63174       J.nr.: 05.07.00            Mette Jacobsen.: 326-2015-362617 
  
[adresse] 
I forbindelse med vedtagelsen af den nye vejlov, som med hensyn til lovens kapitel 8 omhandlende snerydning, 
glatførebekæmpelse og renholdelse trådte i kraft den 27. december 2014, er der udarbejdet et udkast til et nyt 
regulativ for vintervedligeholdelse og renholdelse i Kalundborg Kommune. 
  
[adresse] nuværende "Regulativ om vintervedligeholdelse og renholdelse af veje, stier og pladser" 
blev vedtaget den 27. maj 2009 med ikrafttrædelse den 1. juni 2009. Dette regulativ var en erstatning for 
regulativerne i de fem gamle kommuner. 
  
Det er ikke lovpligtigt, at der udarbejdes et regulativ for vintervedligeholdelse og renholdelse. Ved at have et 
regulativ kan kommunen imidlertid opfylde sin forpligtigelse til at offentliggøre bestemmelser for kommunens 
snerydning, glatførebekæmpelse og renholdelse. Herudover kan kommunen offentliggøre sine beslutninger om 
grundejernes forpligtigelser.  
  
Det nye regulativ er opdateret i forhold til det nuværende og faktisk udførte serviceniveau med hensyn til snerydning, 
glatførebekæmpelse og renholdelse. Herudover er det nye regulativ opdateret i forhold til de nye krav i vejloven.  
  
I forbindelse med Kommunalbestyrelsens budgetforhandlinger blev der udarbejdet et notat af den 13. august 2015 
om vintertjeneste. I notatet foreslog administrationen, at serviceniveauet i forhold til vintervedligeholdelsen kunne 
drøftes i forbindelse med vedtagelen af et nyt regulativ, og at ændringer i serviceniveauet kunne implementeres i takt 
med, at kontrakter med vinterentreprenørerne skal fornyes efter et nyt udbud i 2017. Det vurderes, at det vil være 
hensigtsmæssigt at drøfte serviceniveau i forbindelse med udarbejdelsen af nyt udbudsmateriale. Det foreslås, at 
drøftelserne igangsættes i 2016.        
  
Det skal bemærkes, at kommunens opgaver vedrørende renholdelse er en del af den igangværende 
konkurrenceudsættelse af opgaver på vej- og parkområdet. 
  
I udkastet til det nye regulativ er der sket følgende: 
  
1. Der er foretaget en ensretning af regulativet, så det i videst muligt omfang læner sig op af Vejdirektoratets nye 
paradigma med hensyn til brug af vinterklasseopdelinger og farvekombinationer i kortvisningen. 
 
Der er ikke ændret i den nuværende klassificering af vejene i kommunen.  
  
På nuværende tidspunkt er størstedelen af vintervedligeholdelsen udliciteret til en række eksterne entreprenører. I 
kontrakterne indgår det nuværende regulativs tekst som et direkte grundlag for udførelsen, og udstrækningen af 
ruterne er tilrettelagt efter klassificeringen i regulativets bilag D.  
 
Den nuværende kontraktperiode udløber efter sæsonen 2016-2017, og da der ikke i kontrakterne er indbygget 
mulighed for større reguleringer uden forhandling anbefales det, at der ikke i forbindelse med dette regulativs 
vedtagelse foretages ændringer i klassificeringen. Som konsekvens af nedenstående punkt 2 har vi dog måttet 
udvide en række ruter med ekstra fortovsstrækninger og på den baggrund forhandle størrelsen af et tillæg til prisen 
på et udkald. 
  
2. Der er indarbejdet ændringer i regulativet som følge af den nye vejlov. En ændring i vejloven pålægger kommunen 
at vintervedligeholde en række fortovsstrækninger, som tidligere var de private grundejeres forpligtelse, idet disse 
ikke kan pålægges at snerydde, glatførebekæmpe og renholde fortov og sti, der ikke ligger i ubrudt forlængelse af 
en adgang til ejendommen, for eksempel hvor ejendommen ligger mellem to veje og med andre ejendomme på hver 
side, og hvor ejendommen kun har adgang til den ene vej. Dette er i vejdirektoratets vejledning til regulativet 
eksemplificeret ved en række eksempelfigurer. 
 
På baggrund af ovennævnte er fortovsstrækningerne i by og bymæssige områder i kommunen administrativt 
gennemgået, og samlet set forpligtes kommunen som følge af dette til at vintervedligeholde strækninger svarende til 
en forøget længde på ca. 5,5 km fortov. 
 
Den ekstra vintervedligeholdelse vil give nogle ekstraomkostninger. De eksterne entreprenører tillægges i alt cirka 
4,6 km fordelt på i alt 9 ruter til en samlet merpris pr. udkald på cirka 2.000 kr., og entreprenørservice tillægges cirka 
1,1 km til en vurderet merpris pr. udkald på cirka 900 kr. 
 
I sidste vintersæson havde vi i gennemsnit 23 udkald på ovennævnte ruter, hvilket samlet ville have givet en 
merudgift på cirka 67.000 kr. 
  
3. Der er indarbejdet en harmonisering af kravene til grundejere på private fællesveje i forhold til kravene på 
kommunale veje. I afsnit 4 er grundejernes pligter på private fællesveje, fortove og stier med videre beskrevet. 
Forpligtelsen til at snerydde, glatførebekæmpe og renholde private fællesvej i byzone er harmoniseret og tilpasset 
forpligtelsen på tilsvarende vejklasser på kommuneveje. 
  
Begrundelse for harmoniseringen er, at kommunen ikke må sætte højere krav på en privat fællesvej end på en 
tilsvarende vejklasse for en kommunevej. Administrationen har vurderet, at de private fællesveje i Kalundborg 
Kommune typisk er sammenlignelige med kommunens klasse IV veje, der omfatter veje til enkeltbrugerområder og 
mindre boligveje.  
  
Kommunalbestyrelsens traf den 24. oktober 2012 beslutning om, "at sommerhusområderne skal friholdes for 
forpligtelsen til vintervedligeholdelse af private fællesveje, med bemærkning om, at hvis en sommerhusejer ønsker 
offentlig service, så er det ejerens ansvar, at vejen er fremkommelig". Denne beslutning er skrevet ind i regulativet. 
  
4. Der er indarbejdet en opdatering af fejefrekvenserne på de forskellige vejkategorier A, B, C og D, således at 
dette er bragt i overensstemmelse med den aktuelle praksis som følge af besparelser og dermed nedjustering af 
fejningerne i de foregående år. 
  
Regulativet forventes på ny revideret i forbindelse med et nyt udbud af vintervedligeholdelsen i 2017, og i den 
forbindelse vil der som ønsket af Kommunalbestyrelsen være en drøftelse af serviceniveauet på området, herunder 
udkald, vejkategorisering med videre. 
  
BEHANDLING 
Teknik- og Miljøudvalget, Økonomiudvalget, Kommunalbestyrelsen. 
  
INDSTILLING 
· Direktøren indstiller,  
· at udkast til "Regulativ for vintervedligeholdelse og renholdelse i Kalundborg Kommune" godkendes, og  
· at drøftelser vedrørende et eventuelt ændret serviceniveau igangsættes i 2016. 
  
ØKONOMISKE KONSEKVENSER 
Katcha Schmidt som følge at øgede kommunale forpligtigelser til vintervedligehold på ekstra fortove vil medføre 
en forventet merudgift til vintervedligeholdelse på [adresse] kr. årligt. Udgiften foreslås finansieret af budgettet 
til vintervedligeholdelse. 
  
Bilag 
  
  
  
  
  
Teknik- og Miljøudvalgets møde den 2. december 2015: 
Udvlaget vedtog at anbefale direktørens indstilling. 
Bilag 1. Vintertjeneste - beskrivelse til budgetmappe 
326-2015-368329 
Bilag 2. Regulativ om Vintervedligeholdelse og renholdelse af veje 
- 2105.pdf 
326-2015-375013 
Bilag 2. Underbilag C1 - Rune Jensen - 2015 - A3.pdf 
326-2015-375018 
Bilag 2. Underbilag C2 - Vinterklasser - 2015.pdf 
326-2015-375016 
Bilag 2. Underbilag F - Renholdelse - 2015.pdf 
326-2015-375024 
